Diari Oficial de la Generalitat Valenciana


Sumari del DOGV 9277, del 14-02-2022 (2022/999)

RESOLUCIÓ de 4 de febrer de 2022, de la Presidència de la Generalitat, per la qual es reclassifiquen els llocs de Secretaria i d'Intervenció de l'Ajuntament de l'Alcora.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/999


Data del document
:   04-02-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 4 de febrer de 2022, de la Presidència de la Generalitat, per la qual es reclassifiquen els llocs de Secretaria i d'Intervenció de l'Ajuntament de l'Alcora. [2022/999]  
El Ple de l'Ajuntament de l'Alcora, en la sessió del dia 28 de desembre de 2021, va adoptar l'acord de sol·licitar a la Presidència de la Generalitat la classificació dels llocs de treball de Secretaria i Intervenció de l'ajuntament en classe segona.  
En l'expedient s'acredita el compliment dels requisits de classificació previstos en els articles 8 i 13 del Reial decret 128/2018, de 17 de març, pel qual es regula el règim jurídic dels funcionaris d'administració local amb habilitació de caràcter nacional, així com la documentació exigida en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en els articles 8 i 13 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Reclassificar, en classe segona, el lloc de Secretaria de l'Ajuntament de l'Alcora, que queda reservat a personal funcionari amb habilitació de caràcter nacional de la subescala de Secretaria, categoria d'entrada.  
  
  
Segon  
Reclassificar, en classe segona, el lloc d'Intervenció de l'Ajuntament de l'Alcora, que queda reservat a personal funcionari amb habilitació de caràcter nacional de la subescala d'Intervenció, categoria d'entrada.  
D'acord amb el que estableix la disposició addicional primera del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, en el lloc d'Intervenció de l'Ajuntament de l'Alcora romandrà, com a titular, la persona que l'ha exercit fins ara en virtut de nomenament per concurs.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 4 de febrer de 2022.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.